အရေးကြီး သွေးနီး

အရေးကြီး သွေးနီး သည် မြန်မာဆိုရိုးစကား ဖြစ်သည်။

အဓိပ္ပာယ်

အရေးကြီး သွေးနီး: အရေးကိစ္စတစ်ခု ပေါ်ပေါက်လာသောအခါ သွေးသားတော်စပ်သူ ဆွေမျိုးသားချင်းများသည် အချင်းချင်း စည်းလုံးညီညွတ်စွာ ကူညီဖေးမကြသည်။

ဆိုလိုသည်မှာ အခက်အခဲ သို့မဟုတ် အရေးပေါ်အခြေအနေများ ကြုံတွေ့ရချိန်တွင် ဆွေမျိုးသားချင်းများ၏ အကူအညီနှင့် ပံ့ပိုးမှုသည် အလွန်အရေးကြီးကြောင်းကို ဖော်ပြသည်။ သွေးသားတော်စပ်မှုသည် ခိုင်မာသော ဆက်ဆံရေးကို တည်ဆောက်ပေးနိုင်ပြီး အခက်အခဲများကို ရင်ဆိုင်ကျော်လွှားရာတွင် အင်အားတစ်ရပ် ဖြစ်စေနိုင်သည်။ ဤဆိုရိုးစကားသည် ဆွေမျိုးသားချင်းများ၏ စည်းလုံးညီညွတ်မှုနှင့် အပြန်အလှန် ကူညီဖေးမမှု၏ အရေးပါမှုကို အလေးပေးဖော်ပြသည်။ အရေးကြီးက သွေးနီးရာချို ဟူ၍လည်း အဆိုရှိသည်။

ကိုးကားချက်များ

   "မျိုးဆွေချင်းတို့၊ ဝမ်းတွင်းမကျေ၊ ရှိနေတပြီး၊ အရေးကြီးက၊ သွေးနီးရာကပ်၊ ကျောချင်းအပ်၍၊" [၁၂၆၆] မဃ ၁၈၁။
   "မျိုးရိုးဇာတိမာန် ရင့်သန်ပြီး ဖြစ်ကြသောကြောင့်အရေးကြီးက သွေးနီးရာချိုဟူသကဲ့သို့…၊" [၁၂၉၇] နားခံ။ ၅၇။
   "ချင်းပြည်နယ်မှ ပြည်သူများသည် အရေးကြီးက သွေးနီးဆိုသကဲ့သို့ နယ်ချဲ့ဆန့်ကျင်ရေးတိုက်ပွဲတွင် ပြောင်မြောက်ထူးချွန်စွာ ပါဝင်ဆင်နွှဲခဲ့သည်။" [၁၃၃၈] ရှေ့သို့၊ ၂၆၊ ၁။ ၂။

ကိုးကား

Category:မြန်မာဆိုရိုးစကားများ